MKATABA WA UPANGAJI

Mkataba huu umefanyika Leo tarehe …………..mwezi………..............….2013.

KATI YA

KANISA KATOLIKI  PAROKIA YA KONGOWE, BIKIRA MARIA MALKIA WA MALAIKA  S.L.P…….. DAR ES SALAAM (ambao katika mkataba huu watajulikana kama “wapangishaji”/ ‘Parokia ya Kongowe’) kwa upande mmoja.

NA

.......................................................... wa S.L.P........................DAR ES SALAAM, (ambaye katika mkataba huu atajulikana kama “mpangaji”) kwa upande wa pili.

Kwa kuwa Wapangishaji ni wamikiki wa eneo la kanisa katika   Parokia ya Kongowe, Bikira Maria Malkia wa malaika, Dar es Salaam na wamejenga  fremu ya duka kwa ajili ya kupangisha. 
Kwa kuwa fedha za kujengea fremu hiyo ya duka zimetolewa na mpangaji.
Na Kwa kuwa mpangaji katika mkataba huu ametoa fedha za ujenzi wa fremu hiyo ya duka ili baadaye aje kupanga katika fremu hiyo: 

BASI MKATABA HUU UNASHUHUDIA MAKUBALIANO YAFUATAYO

          1. Fedha za Ujenzi
(a) Kwamba, mpangaji ametoa kiasi cha shilingi milioni mbili tu (Shs. 2,000,000) kwa ajili ya ujenzi wa fremu ya duka.
    .
(b) Kwamba fremu hiyo ya duka imejengwa katika eneo la Parokia ya  Kongowe,Bikira Maria Malkia wa Malaika na itabakia kuwa Mali ya Parokia  Kongowe.
(c) Kwamba fedha alizotoa mpangaji kwa ajili ya ujenzi wa fremu hiyo ya duka zitakatwa katika kodi ya fremu ya kila mwezi. Kama   inavyoelezwa katika mkataba huu.

(d) Kwamba pesa hizi zilizotolewa na mpangaji kwa ajili ya ujenzi wa fremu ya duka zitalipwa kwa makato katika kodi ya fremu tu, na mpangaji haruhusiwi kudai malipo ya pesa hiyo kwa njia nyingine yeyote ile.

         2. Upangaji na Kodi 
(e) Kwamba mpangaji atapanga katika fremu ya duka No. .............iliyopo eneo la Parokia ya  Kongowe, wilaya ya Temeke, Dar es Salaam.
(f) Kwamba kodi ya pango ya fremu hiyo ni shilingi elfu Hamsini tu.
     (Shs 50, 000/=).kwa kila mwezi.
(g) Kwamba kodi hii ya kiwango cha shilingi elfu hamsini tu (Shs.50, 000/=) itadumu kuanzia tarehe ya mkataba huu mpaka yatakapomalizika makato ya pesa ya ujenzi aliyotoa mpangaji,yaani shilingi milioni mbili tu.(Shs 2,000,000:=) Muda huo ukiisha  mpangaji atatakiwa kulipa  kodi ya pangi kila mwezi    kwa makubaliano ya pande zote mbili kulingana na hali  ya soko na uchumi kwa wakati huo.
(h)  Mkataba huu unaanza kuhesabika kuanzia tarehe ............../...........2012, tarehe ambayo mpangaji alikabidhiwa  fremu anayopanga.
3. Kukatisha/Kusitisha mkataba

(i) Kwamba Mpangaji anaweza kukatisha mkataba huu na kurudisha fremu ya duka kwa wapangishaji, endapo ataamua kufanya hivyo kabla ya  Kumalizika   kwa makato ya pesa ya ujenzi aliyotoa kulingana na kipengele cha  2(c) cha mkataba huu, basi hataruhusiwa kudai malipo ya pesa hiyo kwa njia nyingine yeyote ile.
(j) Kwamba wapangishaji hawaruhusiwi kusitisha mkataba huu kabla yakumalizika kwa makato ya pesa ya ujenzi aliyotoa mpangaji. lakini endapo mpangaji atakiuka au kuvunja masharti ya mkataba huu basi wapangishaji wanaweza kukatisha mkataba huu kwa kutoa notice ya mwezi mmoja ya kusudio hilo.
(k) Endapo mkataba huu utasitishwa kwa mujibu wa kipengele cha 3 (b) hapo juu, basi wapangishaji watawajibika  kulipa pesa ya ujenzi    aliyotoa mpangaji iliyobaki baada ya makato ya kodi kwa kipindi alichotumia fremu.  

          4. Wajibu na Masharti
(l) Kwamba mpangaji hato ruhusiwa kufanya mabadiliko yoyote ya kudumu katika fremu aliyopangishwa.

(m) Kwamba mpangaji anaruhusiwa kupangisha   fremu ya duka aliyopanga (“To sub – let”) kwa mtu mwingine ili mradi tu, vigezo na masharti yanazingatiwa na pindi kutokeapo tatizo atawajibika mpangaji wa awali mwenyewe na si vinginevyo.
(n) Kwamba mpangaji atawajibika kutunza usafi wa fremu aliyopanga ndani na nje.

(o) Kwamba ni marufuku kwa mpangaji kupiga muziki kwa sauti ya juu au kufanya au kusababisha kelele wakati wowote wa ibada.

(p) Kwamba mpangishaji atakuwa na haki ya kuingia na kukagua katika fremu iliyopangishwa ili mradi tu, atoe taarifa ya ukaguzi huo kwa mpangaji.  
(q) Kwamba wapangishaji atawajibika kulipa kodi zote za serikalini zinazohusiana na umiliki wa fremu hiyo ya duka (mfano kodi ya majengo n.k)
(r) Kwamba wapangishaji watampa uhuru wote mpangaji wa kutumia fremu hiyo ya duka ili mradi tu mpangaji afuate masharti na makubaliano ya mkataba huu kikamilifu.
(s) Kwamba mpangaji hataruhusiwa kufanya biashara ya baa, vileo, Mchezo wa “pool” au bahati nasibu katika fremu uliyopangishwa, lakini  biashara ya vileo vya jumla (wholesale) inaruhusiwa.
(t) Kwamba muda wa kufunga fremu ni saa tano usiku au muda wote chini ya saa tano usiku. (5) Ni marufuku kwa mpangaji kufungua fremu yake baada ya saa tano (saa 5)

KWA KUSHUHUDIA MAKUBALIANO HAYA PANDE ZOTE MBILI WAMEWEKA SAHIHI KAMA IFUATAVYO:-

IMESAINIWA na kutolewa na......................................

kwa niaba ya Parokia ya Kongowe
ambaye namfahamu /ametambulishwa kwangu 
                           

na…………………………………………                                              …………………                                                             leo tarehe ……mwezi ………… 2013.                                            MPANGISHAJI      
Mbele yangu

JINA:          ………………………….....
SAHIHI        …………………..............
ANWANI       …………………….........
WADHIFA     ………………..............

IMESAINIWA na kutolewa na.................................... 

ambaye namfahamu /ametambulishwa kwangu
                ………..…...                 

na………………………………… 
                                                      MPANGAJI      leo tarehe ……mwezi ………… 2013.

Mbele yangu

JINA:         …………………………………..


SAHIHI       ………………………..............
ANWANI     ...............…………………….

WADHIFA   ................……………………

IMETAYARISHWA NA:-

Kamati ya Mipango na Uchumi
Parokia ya  Kongowe, Bikira Maria Malkia wa Malaika.
DAR ES SALAAM.

